EELNÕU

**Pärnu-Jaagupi alevis Uus tn 20a kinnistu ja selle lähitänavate**

**detailplaneeringu algatamine**

OG Elektra AS teeb ettepaneku algatada Pärnu-Jaagupi alevis Uus tn 20a (katastritunnus 63801:001:1199, ärimaa 100%, suurus 2389m²) kinnistu detailplaneering.

Detailplaneeringuga soovib taotleja laiendada olemasolevat kauplusehoonet.

Planeeringuala suurus on ca 3155m² kaasates ka lähiümbruse tänavaid.

**Planeeringu vastavus üldplaneeringule**: Kehtivas Halinga valla üldplaneeringus on planeeringualal tegemist perspektiivse tootmismaaga (juhtfunktsiooniga ala suurus on ca 5830 m², millest antud kinnistule jääb ca 1400m², ehk siis 24% ) ja elamumaaga (juhtfunktsiooniga ala suurus kinnistul on 989 m², ehk siis alla 1%).

Koostatavas Põhja-Pärnumaa valla üldplaneeringus on ala juhtotstarve ärimaa.

Uue detailplaneeringu kehtestamisega kaotab kehtivuse antud kinnistule varem kehtestatud detailplaneering.

**Detailplaneering on kehtivat üldplaneeringut muutev.**

Vabariigi Valitsuse 29.08.2005 määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu 1” on antud tegevusvaldkonnad, millede hulka antud tegevus ei kuulu – kaupluse laiendamine rajoonis, kus infrastruktuur on juba välja ehitatud ja kus asuvad põhiosas elamud.

Arvestades kavandatud tegevuse mahtu, iseloomu ja paiknemist ei saa eeldada detailplaneeringu elluviimisel ja hoonete ning rajatiste sihipärase kasutamisega seonduvat olulist keskkonnamõju. Keskkonnamõju strateegilise hindamise läbiviimine ei ole vajalik.

Eelnõu on saadetud kooskõlastamiseks ja arvamuse avaldamiseks Regionaal-ja Põllumajandusministeeriumile, Keskkonnaametile ja Transpordiametile…

Detailplaneeringu koostamise algataja, vastuvõtja ja kehtestaja on Põhja-Pärnumaa Vallavolikogu.

Arvestades eeltoodut ning kohaliku omavalitsuse korralduse seaduse § 6 lõike 1, planeerimisseaduse § 128, Planeerimisseaduse ja ehitusseadustiku rakendamine Põhja-Pärnumaa vallas §3 alusel:

1. Algatada Põhja-Pärnumaa vallas Pärnu-Jaagupi alevis Uus tn 20a kinnistu detailplaneering ja jätta algatamata keskkonnamõju strateegiline hindamine (KSH).
2. Kinnitada nimetatud detailplaneeringu asukohaskeem ja lähteseisukohad (lisa 1ja 2), mis on käesoleva korralduse lahutamatud lisad.
3. Detailplaneeringu algatamise etapis ei ole teadaolevalt täiendavate uuringute vajadust ette näha.
4. Majandusosakonnal korraldada koostamise algatamise teate avaldamine 14 päeva jooksul valla veebilehel ja Ametlikes teadaannetes ning 30 päeva jooksul valla ajalehes ja Pärnu Postimehes planeeringu algatamisest arvates.
5. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Põhja-Pärnumaa Vallavolikogule haldusmenetluse seadusega vaidemenetlusele kehtestatud korras. Otsuse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.
6. Korraldus jõustub teatavakstegemisest.